— Што тычыцца трактарнага парка, то паняцце “зімовы рамонт тэхнікі” не зусім актуальнае для нас, — адзначыў галоўны інжынер агракамбіната Ігар Бейня. — Са 130 трактароў штодня на лінію выходзіць каля 60 — 80 адзінак. Уліч-ваючы спецыфіку нашай вытворчасці, энерганасычаныя і высока-прадукцыйныя трактары працуюць круглы год. Зараз, напрыклад, яны занятыя на вывазцы вадкай арганікі. Таму рамантуюцца па меры неабходнасці. Работы стараемся выконваць сваімі сіламі, па магчымасці, аднаўляем дэталі, нешта ўсё ж даводзіцца купляць. Закуп запчастак праводзім на тэндарнай аснове. Узімку работу арганізоўваем такім чынам, каб тэхніка ў чаканні запчастак не займала месца ў майстэрнях, каб людзі былі занятыя і маглі атрымаць у канцы месяца годны заробак. Да таго ж, асноўная частка механізатарскага калектыву ў гэты перыяд павінна адпачыць у водпусках.